ДОГОВОР
№ ……………/………..2026 г.
за извършване на перални услуги

Днес, .................2026 г., в гр.София, между:
„СПЕЦИАЛИЗИРАНА БОЛНИЦА ЗА АКТИВНО ЛЕЧЕНИЕ НА ОНКОЛОГИЧНИ ЗАБОЛЯВАНИЯ – СОФИЯ ОБЛАСТ“ ЕООД /СБАЛОЗ/, ЕИК № 000770246, със седалище и адрес на управление: гр. София, бул. „Столетов“ № 67, п.к. 1233, представлявано от Янко  Кочев – Управител и Илиана Лакова – главен счетоводител, наричано за краткост ВЪЗЛОЖИТЕЛ, 

и
.................................................................., ЕИК ......................., със седалище и адрес на управление: ........................................................................................................, представлявано от .............................................................................................., наричан за краткост ИЗПЪЛНИТЕЛ,
на основание утвърден Протокол от ....................2026 г. от Управителя на СБАЛОЗ – София Област ЕООД, от проведено възлагане, във връзка с чл. 20, ал. 4 от Закона за обществените поръчки (ЗОП) се сключи настоящият договор за следното:
I.
ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава срещу възнаграждение, периодично, по заявка на ВЪЗЛОЖИТЕЛЯ да извършва перални услуги, наричани за краткост в настоящия договор „услуга”, която включва: изпиране, дезинфекциране, изсушаване и гладене на неинфектирано и инфектирано болнично бельо, постелъчен и друг текстилен инвентар, собственост на ВЪЗЛОЖИТЕЛЯ, наричани за краткост „пране”.
II.
ЗАЯВКИ. ПРЕДАВАНЕ И ПРИЕМАНЕ НА ПРАНЕТО. ОТЧИТАНЕ
Чл.2.(1) ВЪЗЛОЖИТЕЛЯТ предава на ИЗПЪЛНИТЕЛЯ замърсеното пране по предварително уговорен писмено между страните график.

(2) ИЗПЪЛНИТЕЛЯТ се задължава да извършва услугата и да предава обработеното чисто пране на ВЪЗЛОЖИТЕЛЯ по предварително уговорен писмено между страните график.

(3) Предаването на замърсеното пране от ВЪЗЛОЖИТЕЛЯ на ИЗПЪЛНИТЕЛЯ и на обработеното чисто пране от ИЗПЪЛНИТЕЛЯ на ВЪЗЛОЖИТЕЛЯ се извършва на територията на „СБАЛОЗ – София област” ЕООД, гр. София, бул. „Столетов“ № 67, на място, определено от ВЪЗЛОЖИТЕЛЯ.
Чл.3.(1) Всяко предаване и получаване на пране се удостоверява с приемо-предавателен протокол, подписан от представители на ВЪЗЛОЖИТЕЛЯ и на ИЗПЪЛНИТЕЛЯ, в който се описва подробно, съответно - предаденото замърсено пране като вид, брой и разпределението му по болнични отделения, а обработеното чисто пране - като вид, брой, тегло и разпределението му по болнични отделения. Теглото на прането се измерва и посочва в протокола при предаване на обработеното чисто сухо пране от ИЗПЪЛНИТЕЛЯ на ВЪЗЛОЖИТЕЛЯ.

(2) Съставеният приемо-предавателен протокол за замърсеното пране, съдържа заявката на ВЪЗЛОЖИТЕЛЯ за изпълнение на услугата от ИЗПЪЛНИТЕЛЯ върху предаденото по протокола пране. Отделна заявка не е необходима.
Чл.4.(1) Ежемесечно, до 5-то число на месеца, следващ отчетния, ИЗПЪЛНИТЕЛЯТ изготвя и представя на ВЪЗЛОЖИТЕЛЯ месечен отчет за извършената услуга през предходния месец, въз основа на приемо-предавателните протоколи по чл.3. В месечния отчет се посочват килограмите чисто сухо пране предадени на ВЪЗЛОЖИТЕЛЯ, по дни, единичната цена на килограм с ДДС и общата стойност на изпълнената услуга през месеца с ДДС. Месечният отчет се представя на ВЪЗЛОЖИТЕЛЯ в два еднообразни екземпляра.

(2) Месечният отчет се утвърждава от ВЪЗЛОЖИТЕЛЯ в срок до 5 дни от получаването му и единият екземпляр от него се връща на ИЗПЪЛНИТЕЛЯ, като последният издава фактура за размера на утвърдената стойност на услугата.

(3) ВЪЗЛОЖИТЕЛЯТ може да утвърди месечния отчет за цялата или за част от посочената в него обща стойност на услугата през отчетния месец. Когато месечният отчет бъде утвърден от ВЪЗЛОЖИТЕЛЯ за част от посочената в него обща стойност на услугата /поради рекламации, сборни грешки и други/, ВЪЗЛОЖИТЕЛЯТ уведомява ИЗПЪЛНИТЕЛЯ за това.

(4)  При несъгласие с неутвърдената част от общата стойност на услугата в месечния отчет, в 5-дневен срок от получаване на утвърдения месечен отчет, ИЗПЪЛНИТЕЛЯТ излага писмено пред ВЪЗЛОЖИТЕЛЯ мотивите за несъгласието си.
III.
ЦЕНА И НАЧИН НА ПЛАЩАНЕ
Чл.5.(1) За извършване на всички дейности, включени в пералната услуга, предмет на настоящия договор, ВЪЗЛОЖИТЕЛЯТ заплаща на ИЗПЪЛНИТЕЛЯ сумата в размер на 12 000 евро /дванадесет хиляди/ евро без ДДС, или 14 400 евро /четиринадесет хиляди и четиристотин/ евро с включен ДДС, по единични цени съгласно офертата на ИЗПЪЛНИТЕЛЯ, неразделна част от настоящия договор.

(2) Договорената цена на услугата на килограм чисто сухо пране по предходната точка е фиксирана, крайна, единична цена за целия срок на договора, като същата не подлежи на промяна, освен при намаляването й в интерес на ВЪЗЛОЖИТЕЛЯ. 

(3) Единичната цена на услугата на килограм чисто сухо пране включва всички разходи на ИЗПЪЛНИТЕЛЯ за изпълнение на поръчката, включително разходи за получаване на замърсеното   пране и за предаване на чистото пране на територията на лечебното заведение, транспортни разходи, разходи за изпиране, дезинфекциране, изсушаване, изглаждане, опаковане, разходи за препарати, материали, дезинфекционни средства, вода, ел.енергия и други консумативи, труд, данъци, мита, такси и други.
Чл.6.(1) Плащанията за ползваната услуга се извършват от ВЪЗЛОЖИТЕЛЯ по банков път, по посочената сметка в съответната фактура, издадена съгласно установеното в настоящия договор и съдържаща необходимите реквизити съгласно българското законодателство и посочени номер на договора и период на извършените услуги, за който се заплаща.

(2) Плащанията за ползваната услуга се извършват ежемесечно в срока на отложено плащане - 60 /шестдесет/ календарни дни, считано от датата на представяне на ВЪЗЛОЖИ​ТЕЛЯ на издадената оригинална фактура от ИЗПЪЛНИТЕЛЯ за стойността на извършената през месеца услуга, съгласно и въз основа на утвърдения месечен отчет по чл.4 от договора.
IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл.7. (1) ИЗПЪЛНИТЕЛЯТ се задължава:

а/ на предоставеното от ВЪЗЛОЖИТЕЛЯ пране, на свой риск, със свои материали, техника и средства, срещу договорената цена, да извършва дейностите, включени в услугата, предмет на настоящия договор;

б/ да извършва услугата качествено, с грижата на добър търговец, в съответствие с изискванията на действащите стандарти, като предава на ВЪЗЛОЖИТЕЛЯ изпрано, дезинфекцирано, изсушено, изкърпено и изгладено пране, годно за употреба по предназначението му, с подходящ вид, аромат, цвят и опаковка;

в/ при извършване на услугата да използва и влага, съответно да осигури използването и влагането, само на качествени перилни и други материали, препарати и дезинфекционни средства, отговарящи на изискванията на действащите стандарти в Република България и разрешени за употреба от Министерство на здравеопазването и останалите контролни органи в страната;

г/ да извършва услугата и предава чистото пране на ВЪЗЛОЖИТЕЛЯ в сроковете в определените по графика часове за получаване на замърсеното пране да приема цялото предвидено за предаване пране чрез свой представител;

д/ да доставя и предава на ВЪЗЛОЖИТЕЛЯ прането - чисто и сухо, разпределено по  болнични отделения;

е/ да осигури за своя сметка транспортиране на замърсеното и чистото пране от и до местата на предаване на прането и извършване на услугата;

ж/ да осигури изпълнението на услугата и транспортирането на прането да се извършват в съответствие с действащото в страната законодателство, само по начин, в регистрирани обекти, от правоспособни лица, с техническо оборудване и материали, отговарящи изцяло на съответните изисквания и стандарти;

з/ при изпълнение на настоящия договор да спазва и осигури спазването на действащите в страната норми и стандарти, както и санитарно-хигиенните изисквания, изискванията на Наредба № 37/16.10.1995г. на Министъра на здравеопазването за хигиенните изисквания към устройството и експлоатацията на обществените перални, изискванията по безопасност на труда, опазване на околната среда, пожарна безопасност и безопасност на движението и да поема за своя сметка отговорността и всички разходи за санкции, наложени от съответните контролни органи, свързани с изпълнението на неговите задължения по настоящия договор, вкл. свързани с действията или бездействията на негови работници и служители;

и/ да спазва указанията на ВЪЗЛОЖИТЕЛЯ относно изпълнението на настоящия договор;й/ да уведоми писмено ВЪЗЛОЖИТЕЛЯ за имената на представителите си, имащи право да получават замърсеното пране, да предават обработеното чисто пране и да подписват приемо-предавателните протоколи по чл.3;

к/своевременно да представя на ВЪЗЛОЖИТЕЛЯ издадената оригинална фактура за стойността на извършената услуга, съгласно и въз основа на утвърдения месечен отчет;

(2) ИЗПЪЛНИТЕЛЯТ има право:

а/ да получи от ВЪЗЛОЖИТЕЛЯ необходимото съдействие за осъществяване на услугата;

б/ да иска от ВЪЗЛОЖИТЕЛЯ приемане изпълнението на услугата, когато изпълнението отговаря на изискванията и на предаденото пране от ВЪЗЛОЖИТЕЛЯ.

в/ при пълно, точно и навременно изпълнение на задълженията си да получи от ВЪЗЛОЖИТЕЛЯ плащането за извършената услуга.
V.
ПРАВА И ЗАДЪЛЖЕНИЯ НА ВЪЗЛОЖИТЕЛЯ
Чл.8.(1) ВЪЗЛОЖИТЕЛЯТ се задължава:

а/ да предава замърсеното пране съобразно утвърдения график и на определеното място - на територията на СБАЛОЗ – София област ЕООД.

б/ да приеме доставеното от ИЗПЪЛНИТЕЛЯ в срок и на определеното място за предаване, чисто пране, съответстващо на поставените от него изисквания и на предаденото на ИЗПЪЛНИТЕЛЯ замърсено пране за обработка;

в/ да оказва необходимото съдействие на ИЗПЪЛНИТЕЛЯ за изпълнение на договора;

г/ да заплаща в договорените срокове и съгласно условията на настоящия договор цената за реално извършената услуга;

д/ да уведоми писмено ИЗПЪЛНИТЕЛЯ за служителите си, имащи право да предават замърсено пране, да получават чисто пране и да подписват приемо-предавателните протоколи по чл.3;

е/ да не разпространява предоставената му от ИЗПЪЛНИТЕЛЯ информация, имаща характер на търговска тайна и изрично посочена от ИЗПЪЛНИТЕЛЯ като такава в представената от него оферта.

(2) ВЪЗЛОЖИТЕЛЯТ има право:

а/ да получи от ИЗПЪЛНИТЕЛЯ в срок чистото пране, съгласно условията на настоящия договор;

б/ по своя преценка, да не предава замърсено пране на ИЗПЪЛНИТЕЛЯ за изпълнение на услугата по настоящия договор, като уведоми предварително за това ИЗПЪЛНИТЕЛЯ;

в/ да упражнява контрол по изпълнение на услугата, да проверява изпълнението и да дава указания на ИЗПЪЛНИТЕЛЯ относно изпълнението на задълженията му по настоящия договор;

г/ когато ИЗПЪЛНИТЕЛЯ се е отклонил от изискванията за услугата по т. 1, да откаже заплащане на цената за нея;
VI. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ
Чл.9.(1) При забава на ИЗПЪЛНИТЕЛЯ за извършване на услугата и предаване на чисто пране с повече от 12 часа спрямо договореното с графика по чл.2, същият дължи неустойка на ВЪЗЛОЖИТЕЛЯ в размер на 5 /пет/ евро за всяка забавена доставка.
(2) ИЗПЪЛНИТЕЛЯТ изпада в забава по ал.1, считано от настъпването на часа за съответната доставка, посочен в графика по чл.2. Изрична писмена покана за изпълнение от ВЪЗЛОЖИТЕЛЯ не се изпраща на ИЗПЪЛНИТЕЛЯ.
(3) При неявяване на представител на ИЗПЪЛНИТЕЛЯ в часа посочен в графика по чл. 2. за получаване на замърсеното пране, ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на 5 /пет/ евро, както и в случай на забава с повече от 12 /дванадесет/ часа след определения час по графика. Отделна писмена покана за явяване не се изпраща на ИЗПЪЛНИТЕЛЯ.
(4) При немотивиран/неоснователен отказ на представителя на ИЗПЪЛНИТЕЛЯ да приеме замърсеното пране от ВЪЗЛОЖИТЕЛЯ и/или да подпише приемо-предавателния протокол за прането, ИЗПЪЛНИТЕЛЯТ дължи неустойка на ВЪЗЛОЖИТЕЛЯ в размер на 5 /пет/ евро за всеки отделен немотивиран/неоснователен отказ за получаване на пране или немотивирано/неоснователно неподписване на протокол.
(5) При предаване на пране, неотговаряща като вид, опаковка или качество на изпълнение на услугата и изискванията по настоящия договор, ИЗПЪЛНИТЕЛЯТ е длъжен да извърши повторна обработка за негова сметка.
(6) При забава на ВЪЗЛОЖИТЕЛЯ за извършване на дължимо плащане на ИЗПЪЛНИТЕЛЯ с повече от 10 дни от сроковете по чл.6, ал.2, ВЪЗЛОЖИТЕЛЯТ дължи неустойка в размер на законната лихва върху просрочената сума.
(7) За неизпълнение на задължение по настоящия договор, извън горепосочените, неизправната страна дължи неустойка на изправната в размер на 0,05% на ден върху стойността на неизпълнението, но не повече от 20% от стойността на неизпълнението. Когато стойността на неизпълнението не може да се определи, дължимата неустойка по предходното изречение е в размер на 25 /двадесет и пет/ евро.
(8) Дължимата сума за неустойка се удържа от ВЪЗЛОЖИТЕЛЯ по негов избор, от което и да било предстоящо плащане за извършената услуга от ИЗПЪЛНИТЕЛЯ.
Чл.10. Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.
VII. СРОК НА ДОГОВОРА
Чл.11. Настоящият договор се сключва за срок от една година и влиза в сила от .............2026 година.
VIII. ПРЕКРАТЯВАНЕ НА ДОГОВОРА
Чл.12.(1) Настоящият договор се прекратява:

а/ с изтичане на срока  на изпълнение на задълженията на двете страни;

б/ по взаимно съгласие на страните, изразено писмено;

в/ при настъпване на обективна невъзможност за изпълнение на договора.

г/ едностранно от ВЪЗЛОЖИТЕЛЯ с 1 -месечно писмено предизвестие, ако в резултат на обстоятелства, възникнали след сключване на договора, не е в състояние да изпълни своите задължения или ако се отказва от договора по друга причина, без да дължи каквито и да е неустойки и/или обезщетения;

д/ едностранно от ИЗПЪЛНИТЕЛЯ с 2-месечно писмено предизвестие, ако в резултат на обстоятелства, възникнали след сключване на договора, не е в състояние да изпълни своите задължения или ако се отказва от договора по друга причина.
(2) При системно неизпълнение на задължения по договора от страна на ИЗПЪЛНИТЕЛЯ, или при забава на ИЗПЪЛНИТЕЛЯ продължила повече от 5 /пет/ дни, или при предявени повече от три рекламации от ВЪЗЛОЖИТЕЛЯ към ИЗПЪЛНИТЕЛЯ, ВЪЗЛОЖИТЕЛЯТ има право едностранно да развали договора със 7-дневно писмено предизвестие.
(3)  При забава на ВЪЗЛОЖИТЕЛЯ за извършване на дължимо плащане по договора, продължила повече от 2 /два/ месеца, ИЗПЪЛНИТЕЛЯТ има право едностранно да прекрати договора с 1-месечно писмено предизвестие.
IX. ДРУГИ УСЛОВИЯ
Чл.13. Никоя от страните няма право да прехвърля на трета страна правата и задълже​нията си, произтичащи от този договор без изричното писмено съгласие на другата страна, освен в законоустановените случаи.
Чл.14.(1) Всички съобщения между страните, свързани с изпълнението на този договор, са валидни, ако са направени в писмена форма, подписани от упълномощените представители на ИЗПЪЛНИТЕЛЯ и ВЪЗЛОЖИТЕЛЯ.

 (2) За дата на съобщението се смята:

·  при предаване на съобщението на ръка - датата на получаването, написана от получателя;

·  при изпращане по поща или куриерска служба - датата на пощенското клеймо на обратната разписка /датата на разписката за връчване от куриера;

·  при изпращане по факс - датата на изпращането, посочена в отпечатаното автоматично уведомление за успешно изпращане;

·  при изпращане по e-mail - датата на изпращане, отразена в електронната система, която се удостоверява с разпечатка от електронния запис за това .

(3) Валидните координати за приемане на съобщения от страните, свързани с настоящия договор, са:
за ВЪЗЛОЖИТЕЛЯ: гр. София 1233, бул. "Столетов" № 67, 

лице за контакт: .................................................................... – домакин склад

тел.: 02/8013941

E-mail: sbaloz@sbaloz-sofobl.com
         за ИЗПЪЛНИТЕЛЯ:

..................................................................................................
Адрес:......................................................................................

Лице за контакт.......................................................................

Телефон:

(4) При промяна на координати за кореспонденция или на представляващите лица по ал.3,  съответната страна е длъжна незабавно писмено да уведоми другата.
(5) Изпратените съобщения на горепосочените адреси и/или номера, или предадени „на ръка” на известните до момента представляващи лица, както и подписаните приемо- предавателни протоколи и предаденото пране, се считат, за валидно получени, съответно валидно подписани и приети, при липса на уведомяване за промяната им.
Чл.15. Всички спорни въпроси, възникнали в хода на изпълнението на настоящия договор ще се решават от страните по взаимно съгласие, а ако това се окаже невъзможно - по съдебен ред.
Чл.16. За неуредените в настоящия договор въпроси се прилагат относимите разпоредби на действащото в Република България законодателство.
Настоящият договор се подписа в два еднообразни екземпляра, по един за всяка от страните.
Приложение: 1. Оферта на Изпълнителя (Приложение № 1)
ВЪЗЛОЖИТЕЛ:                              
         
ИЗПЪЛНИТЕЛ:

ЯНКО КОЧЕВ





.......................................

.....................................
УПРАВИТЕЛ




         
УПРАВИТЕЛ

ИЛИАНА ЛАКОВА
ГЛ. СЧЕТОВОДИТЕЛ

